Rikunarita-ORG/Wikinium huggingface dataset:
# মার্কিন যুক্তরাষ্ট্রের রাষ্ট্রপতি

| মার্কিন যুক্তরাষ্ট্রের রাষ্ট্রপতি |
| --- |
| President of the United States |
| যুক্তরাষ্ট্রের রাষ্ট্রপতির সীল |
| যুক্তরাষ্ট্রের রাষ্ট্রপতির নিশান |
| **দায়িত্বরত ডোনাল্ড ট্রাম্প** ২০ জানুয়ারি ২০২৫ (2025-01-20) থেকে |
| সম্বোধনরীতি | জনাব রাষ্ট্রপতি (অনানুষ্ঠানিক) ; মহামান্য (প্রচলিত); মান্যবর (কূটনৈতিক,যুক্তরাষ্ট্রের বাইরে ) |
| বাসভবন | হোয়াইট হাউস ওয়াশিংটন, ডি.সি. |
| মেয়াদকাল | চার বছর একবার নবীকরণযোগ্য |
| সর্বপ্রথম | জর্জ ওয়াশিংটন এপ্রিল ৩০, ১৭৮৯ |
| গঠন | মার্কিন যুক্তরাষ্ট্র সংবিধান মার্চ ৪, ১৭৮৯ |
| বেতন | $৪,০০,০০০ (বার্ষিক) |
| ওয়েবসাইট | হোয়াইট হাউস |

মার্কিন যুক্তরাষ্ট্রের রাষ্ট্রপতি হলেন দেশটির সরকার প্রধান। বর্তমানে এই পদে রয়েছেন ডোনাল্ড ট্রাম্প। রাষ্ট্রপতি সেদেশের ফেডারেল শাখাগুলোর নির্বাহী শাখাগুলোর প্রধান এবং তার দায়িত্ব হল সংবিধানের মাধ্যমে প্রদত্ত এবং কংগ্রেস কর্তৃক লিখিত রাষ্ট্রীয় আইনের যথাযথ প্রয়োগ করা। যুক্তরাষ্ট্রের সংবিধানের দ্বিতীয় ধারার মাধ্যমে রাষ্ট্রপতিকে সশস্ত্র বাহিনীর প্রধানের দায়িত্ব অর্পণ করা হয়েছে এবং তাকে দেয়া হয়েছে প্রভূত ক্ষমতা। শুধু রাষ্ট্রপতির জন্য কিছু নির্দিষ্ট ক্ষমতা রয়েছে, যেমন, তিনি কংগ্রেসের উভয় কক্ষের ভোটে পাশ হয়ে আসা কোন বিল বা আইনেও ভেটো প্রয়োগ করতে পারেন। তিনি নিজের মত করে একটি উপদেষ্টা কেবিনেট তৈরি করতে পারেন এবং বিশেষ ক্ষমা ঘোষণা করতে পারেন। সিনেটের আস্থা ও উপদেশে তিনি বিভিন্ন চুক্তি সম্পাদন করতে পারেন, বিভিন্ন যুক্তরাষ্ট্রীয় দূত, বিচারক এবং এমনকি সুপ্রিম কোর্টের প্রধান বিচারপতি নিয়োগ দিতে পারেন। অবশ্য মার্কিন যুক্তরাষ্ট্রের সরকারের অন্যান্য কিছু কর্মকর্তার মত রাষ্ট্রপতিরও ক্ষমতাকেও কিছুটা সীমাবদ্ধ করা হয়েছে যাতে কোন একক ব্যক্তি নিরঙ্কুশ প্রভাব-প্রতিপত্তি অর্জন করতে না পারে।

## যোগ্যতা

রাষ্ট্রপতি পদে জন্মসূত্রে নাগরিক এবং অন্তত ১৪ বছর মার্কিন যুক্তরাষ্ট্রের নাগরিকেরাই নির্বাচিত হতে পারেন। এবং ৩৫ বছর বয়স্ক হতে হবে।

## মেয়াদ

৪ বছর পর পর রাষ্ট্রপতি নির্বাচন হয়ে থাকে। একজন রাষ্ট্রপতি কেবল মাত্র দুইবার পূর্ণ মেয়াদের জন্য নির্বাচিত হতে পারেন। এছাড়া কোনো কারণে রাষ্ট্রপতির পদ খালি হলে সেই দায়িত্ব যিনি গ্রহণ করবেন, তিনি এই মেয়াদের ২ বছর এবং পরে সর্বোচ্চ ২ মেয়াদের জন্য, এভাবে সর্বমোট ১০ বছর ক্ষমতায় থাকতে পারেন।

## রাষ্ট্রপতিদের তালিকা
# নীতিবাক্য
সংক্ষিপ্ত ইউআরএল

বাংলাদেশের জন্মকালীন ও বর্তমান নীতিবাক্য
**নীতিবাক্য** বা **মটো** একটি বাক্যবন্ধ যা সাধারণভাবে কোনও সামাজিক সংগঠন বা সংস্থার সাধারণ উদ্দেশ্যটি বর্ণনা করে। বিভিন্ন দেশের সরকার স্থানীয় ভাষায় নীতিবাক্য রচনা করেন। নীতিবাক্য সাধারণত লিখিত রূপে হয়ে থাকে এবং তা স্লোগানের মত মৌখিক রূপেও প্রকাশ করা যেতে পারে। এটি কোন দীর্ঘ সামাজিক প্রথা বা গুরুত্বপূর্ণ ঘটনা, যেমন গৃহযুদ্ধ বা বিপ্লব থেকে উদ্ভূত হতে পারে। নীতিবাক্য যে কোনও ভাষায় হতে পারে, তবে পশ্চিম বিশ্বে লাতিন ভাষা সর্বাধিক ব্যবহৃত হয়।

## আরো দেখুন

* রাষ্ট্রীয় নীতিবাক্য সমূহের তালিকা
* স্লোগান

## তথ্যসূত্র
# আর্য জাতি

Meyers Konversationslexikon (Leipzig, 1885-1890) এর চতুর্থ সংস্করণে *আর্য*, *সেমাইটস* এবং *হ্যামাইটদের* সমন্বয়ে *ককেশীয় জাতি* (ধূসর নীল-সবুজ ছায়ায়) দেখানো হয়েছে। *আর্যরা* *ইউরোপীয় আর্য* এবং *ইন্দো-আর্য* (যাদের এখন ইন্দো-ইরানীয় বলা হয়) এই দুই ভাগে বিভক্ত।
**আর্য জাতি** হলো একটি অপ্রচলিত ঐতিহাসিক জাতি ধারণা যা ১৯শতকের শেষের দিকে ইন্দো-ইউরোপীয় ঐতিহ্যের লোকদেরকে জাতিগত গোষ্ঠী হিসাবে বর্ণনা করার জন্য উদ্ভূত হয়েছিল। নৃতাত্ত্বিক, ঐতিহাসিক এবং প্রত্নতাত্ত্বিক প্রমাণ এই ধারণার বৈধতা সমর্থন করে না।

## ব্যুৎপত্তি

*আর্য* শব্দটি সাধারণত প্রত্ন-ইন্দো-ইরানি ভাষার মূল *\*আর্য* বর্ণনা করার জন্য ব্যবহৃত হয়েছে যা ইন্দো-ইরানীয়দের দ্বারা আর্যদের বর্ণনা করার জন্য ব্যবহৃত জাতিগত নাম ছিল। সংস্কৃতে এর পরিচিতি হল আরা (দেবনাগরী: *आर्य*) শব্দটি, উৎপত্তিগতভাবে একটি জাতিগত স্ব-পদবী, ধ্রুপদী সংস্কৃতে যার অর্থ "সম্মানিত, সম্মানজনক, মহৎ"। ওল্ড ফার্সি *কগনেট আরিয়া-* (পুরাতন ফার্সি কিউনিফর্ম : 𐎠𐎼𐎡𐎹 ) হলো ইরানের আধুনিক নামের পূর্বপুরুষ এবং ইরানি জনগণের জাতি নাম।

## তথ্যসূত্র
# হিস্ট্রি (মার্কিন টিভি নেটওয়ার্ক)

| দ্য হিস্টরি চ্যানেল |
| --- |
|  |
| উদ্বোধন | জানুয়ারি ১৯৯৫ |
| মালিকানা | এঅ্যান্ডই টেলিভিশন নেটওয়ার্কস |
| প্রধান কার্যালয় |  নিউ ইয়র্ক সিটি |
| ভ্রাতৃপ্রতিম চ্যানেল(সমূহ) | হিস্টরি ইন্টারন্যাশনাল, এঅ্যান্ডই নেটওয়ার্ক, দ্য বায়োগ্রাফি চ্যানেল, মিলিটারি হিস্টরি চ্যানেল, দ্য হিস্টরি চ্যানেল এন এস্পানোল |
| ওয়েবসাইট | www.history.com |
| প্রাপ্তিস্থান  |
| কৃত্রিম উপগ্রহ |
| ডিরেকটিভি | চ্যানেল ২৬৯ |
| ডিশ নেটওয়ার্ক | চ্যানেল ১২০ |
| টাটা স্কাই | চ্যানেল ৫৫৩ |
| ট্রুভিশন্‌স ডিএসটিভি (থাইল্যান্ড) | চ্যানেল ৪৪ |
| ডিরেকটিভি (লাতিন আমেরিকা) | চ্যানেল ৭৪২ |
| স্কাই ডিজিটাল (যুক্তরাজ্য ও আয়ারল্যান্ড)]] | চ্যানেল ৫২৯ চ্যানেল ৫৩০ (+১) চ্যানেল ৫৪৫ (এইচডি) |
| স্কাই ইতালিয়া | চ্যানেল ৪০৬ চ্যানেল ৪০৭ (+১) |
| স্কাই ব্রাজিল | চ্যানেল ৫৫ |
| স্কাই নেটওয়ার্ক টেলিভিশন (নিউজিল্যান্ড) | চ্যানেল ৭৩ |
| ডিজিটার্ক | চ্যানেল ৮৫ |
| ডিজিটাল+ | চ্যানেল ৭৫ |
| মিডিয়াকম | চ্যানেল ৫৪ |
| ডায়ালগটিভি (শ্রীলঙ্কা) | চ্যানেল ১৪ |
| আউস্টার | চ্যানেল ৬০৮ |
| ডিশ টিভি | চ্যানেল ৬৩৫ |
| ক্যাবল |
| ইউপিসি আয়ারল্যান্ড | চ্যানেল ২১৭ |
| ইউপিসি নেদারল্যান্ড | চ্যানেল ৩০৬ |
| স্টার কেব্‌ল ভিশন | চ্যানেল ০০৮ |
| টাইমওয়ার্নার | চ্যানেল ৫০৪ |
| কমক্যাস্ট | চ্যানেল পরিবর্তিত হতে পারে |
| মিডকন্টিনেন্ট কম্যুনিকেশন্‌স | চ্যানেল পরিবর্তিত হতে পারে |
| ট্রুভিশন্‌স সিএটিভি (থাইল্যান্ড) | চ্যানেল ৪৪ |
| ভার্জিন মিডিয়া (যুক্তরাজ্য) | চ্যানেল ২৩৪ চ্যানেল ২৩৫ (+১) (শুধুমাত্র এক্স-এনটিএল) |
| আইপিটিভি |
| নাও টিভি (হংকং) | চ্যানেল ২২৩ |

**দ্য হিস্টরি চ্যানেল** মার্কিন যুক্তরাষ্ট্রের একটি টেলিভিশন চ্যানেল। এতে সাধারণত ইতিহাসবিদ, প্রত্যক্ষদর্শী, সক্রিভাবে অংশগ্রহণকারী ব্যক্তিদের সাক্ষাৎকার নিয়ে পর্যবেক্ষণ ও ব্যাখ্যার মাধ্যমে ইতিহাস এবং জীবনী সংশ্লিষ্ট বিষয়গুলো প্রচারিত হয়। ইতিহাস বলতে মহাবিশ্বের ইতিহাস থেকে শুরু করে সভ্যতার ইতিহাস সবই বোঝানো হয়। বিজ্ঞান, জীবনী, ইতিহাস, প্রযুক্তি ইত্যাদি সব কিছুই এতে প্রদর্শিত হয়। এর কয়েকটি মূল অনুষ্ঠান কানাডার হিস্টরি টেলিভিশনে দেখানো হয়। এর ব্রিটিশ সংস্করণটি প্রচার করেছে যৌথভাবে এঅ্যান্ডই টেলিভিশন নেটওয়ার্ক এবং ব্রিটিশ স্কাই ব্রডকাস্টিং। এর একটি ভারতীয় সংস্করণও রয়েছে যার নাম "দ্য হিস্টরি চ্যানেল ইন্ডিয়া"। এই সংস্করণটিই বাংলাদেশে সম্প্রচারিত হয়। ভারতীয় সংস্করণটিতে মূল সংস্করণের অনুষ্ঠানগুলোই অনেক পরে থেকে দেখানো হয়।

## অনুষ্ঠানসমূহ

### নিয়মিত সিরিজ

* ইউএফও ফাইল্‌স
* ডিক্লাসিফাইড
* হিস্টরি'স মিস্টারিস

### বিশেষ সংক্ষিপ্ত সিরিজ

* দ্য ইউনিভার্স
* ব্যান্ড অফ ব্রাদার্স
* দ্য হলি গ্রেইল

## বহিঃসংযোগ

* The History Channel Official Site
* The History Channel Asia
* The History Channel India
* The History Channel Around the World
* The History Channel Germany
* The History Channel International
* Save Our History
* MediaLifeMagazine website (source of cable network ratings)  ওয়েব্যাক মেশিনে আর্কাইভকৃত ৫ সেপ্টেম্বর ২০১৮ তারিখে
# রয়্যাল আর্সেনাল

উলউইক‎ রয়্যাল আর্সেনালের গেটহাউস
**রয়্যাল আর্সেনাল** (ইংরেজি: The Royal Arsenal), আদিনাম উলউইক ওয়ারেন (Woolwich Warren), ব্রিটেনের একটি প্রাক্তন গোলাবারুদ ভাণ্ডার। এটি অস্ত্র ও গোলাবারুদ উৎপাদন এবং বিস্ফোরক গবেষণার কাজে ব্যবহৃত হত। লন্ডনের দক্ষিণ-পূর্বে উলউইখে টেম্‌স নদীর দক্ষিণ তীরে এটি অবস্থিত ছিল। ১৬৭১ সালে ৩১ একর জায়গা জুড়ে এটিকে নির্মাণ করা হয়। ১৬৯৫ সালে এখানে একটি অস্ত্র পরীক্ষাগার যুক্ত করা হয় (যার নাম ছিল রয়্যাল ল্যাবরেটরি) এবং ১৭১৭ সালে একটি বন্দুক নির্মাণ কারখানাও স্থাপন করা হয় (রয়্যাল ব্রাস ফাউন্‌ড্রি)। ১৭৭৭ নাগাদ এর আয়তন বেড়ে ১০৪ একরে গিয়ে দাঁড়ায়। এর কিছুদিন পরেই কয়েদিদের কাজে লাগিয়ে এটির চারপাশে ২.৫ মাইল লম্বা আট ফুট উঁচু ইটের প্রাচীর নির্মাণ করা হয়। ১৮০৪ সালে প্লুমস্টেড রোডের কাছে প্রাচীরটির উচ্চতা বাড়িয়ে ২০ ফুট, এবং বাকী অংশগুলির উচ্চতা ১৫ ফুট করা হয়। ১৮১৪-১৮১৬ সালে কয়েদিদের শ্রম ব্যবহার করে পূর্ব পাশে একটি খাল খনন করা হয়।

## ফুটবল

১৮৮৬ সালে আর্সেনালের শ্রমিকেরা একটি ফুটবল ক্লাব গঠন করে যার নাম ছিল ডায়াল স্কোয়ার। তারা ঐ বছর ১১ই ডিসেম্বর প্রথম ম্যাচটি খেলে। দুই সপ্তাহ পরে ক্লাবের নাম বদলে রয়্যাল আর্সেনাল রাখা হয়। ১৮৯৩ সালে ক্লাবটি পেশাদারী ফুটবল লীগে উলউইক আর্সেনাল নামে প্রবেশ করে। বর্তমানে এই ক্লাবটি ইংরেজ প্রিমিয়ার লিগে কেবল আর্সেনাল ফুটবল ক্লাব নামে পরিচিত। ক্লাবটি ১৯১৩ সালে লন্ডনে স্থানান্তরিত হয়।
# কেন্দ্রবিমুখী বল

কালো বিন্দুটি রেফারেন্সের(নিচের দর্পন) আবর্তিত ফ্রেমে দেখা গেলে সমস্ত বস্তুর উপর কাজ করে বলে মনে হয়। এটি অক্ষ থেকে দূরে পরিচালিত হচ্ছে বাঁকা ভাবে।
**কেন্দ্রীভূত বল** হল এক জড় শক্তি, যাকে "কল্পিত" বা "সিউডো" বলও বলা হয় যা রেফারেন্সের আবর্তিত ফ্রেমে দেখা গেলে সমস্ত বস্তুর উপর কাজ করে বলে মনে হয়। এটি একটি অক্ষ থেকে দূরে পরিচালিত হয় যা ঘূর্ণনের অক্ষের সমান্তরাল এবং স্থানাঙ্ক সিস্টেমের উত্সের মধ্য দিয়ে যায়। একজন বস্তুর উপর কেন্দ্রাতিগ বল *এফ* মাত্রার ভর রেফারেন্স একটি ফ্রেম উৎপত্তি থেকে দূরত্ব *R* *মি* সঙ্গে আবর্তিত কৌণিক বেগ *ω*।

## ব্যাখ্যা

কোনো বস্তু বা কণা যখন বৃত্তাকার পথে আবর্তন করে তখন যে বল কেন্দ্র হতে বৃত্তের ব্যাসার্ধ বরাবর বাইরের দিকে ক্রিয়াশীল হয়ে বস্তুকে বৃত্তের বাইরে ছিটকে ফেলতে চায় তাকে কেন্দ্র বিমূখী বল বলে। প্রকৃতপক্ষে এটি একটি ভুতুড়ে  বা ছদ্ম বল। এর মান কেন্দ্রমুখী বলের সমান কিন্তু দিক বিপরীত। মনে রাখতে হবে যে, কেন্দ্রবিমুখী বল, কেন্দ্রমুখী বলের প্রতিক্রিয়া নয় কেননা ক্রিয়া ব্যতীত প্রতিক্রিয়া সম্ভব নয়।

## গাণিতিক বিশ্লেষণ

 WIKINIUM\_MATH\_PH\_0
* **F** = কেন্দ্রবিমুখী বল
* **r** = বৃত্তাকার পথের ব্যাসার্ধ
* **ω** = কৌণিক বেগ
* **m** = বস্তুর ভর

## তথ্যসূত্র

## বহিঃসংযোগ

* উইকিমিডিয়া কমন্সে কেন্দ্রবিমুখী বল সম্পর্কিত মিডিয়া দেখুন।
# লেজাঁভালিদ

**লেজাঁভালিদ** (ফরাসি: Les Invalides) প্যারিসের একটি যুদ্ধ সম্পর্কিত জাদুঘর এবং স্মৃতিসৌধ। ভবনে একটি হাসপাতাল এবং একটি বিশ্রামাগারও আছে। এখানে ফ্রান্সের কিছু বীরযোদ্ধাদের কবরস্থান আছে। রাজা চতুর্দশ লুই বৃদ্ধ ,আহত সৈন্যদের জন্য বাড়ি এবং হাসপাতাল হিসেবে ব্যবহার করার জন্য ২৪শে নভেম্বর, ১৬৭০ সালে এই প্রকল্প চালু করেন। নির্বাচিত স্থান টি ১৭শ শতকে শহরতলির অংশ ছিল। প্রকল্প শেষ হয়েছিল ১৬৭৬ সালে। সম্রাট নেপোলিয়নের সমাধি এখানে অবস্থিত।

## বহিঃসংযোগ

* স্যাটেলাইট থেকে লেজাঁভালিদ এর দৃশ্য (গুগল ম্যাপ)
* লেজাঁভালিদ যুদ্ধ জাদুঘর এবং স্মৃতিসৌধ  ওয়েব্যাক মেশিনে আর্কাইভকৃত ২০ ফেব্রুয়ারি ২০২৩ তারিখে
# স্কোয়াড্রন
সংক্ষিপ্ত ইউআরএল

কোরিয়া যুদ্ধে অংশ নেয়া মার্কিন যুক্তরাষ্ট্রের এফ-৮৬ সাবের বিমানের একটি স্কোয়াড্রন
**স্কোয়াড্রন** হল বিমানবাহিনী, আর্মি এভিয়েশন অথবা নেভাল এভিয়েশন এর অন্তর্ভুক্ত একধরনের সামরিক ইউনিট। সাধারণত একই ধরনের ১২ থেকে ২৪ টি যুদ্ধবিমান নিয়ে একটি স্কোয়াড্রন গঠিত হয়।

বেশিরভাগ সশস্ত্র বাহিনীতে, দুই বা ততোধিক স্কোয়াড্রন একটি গ্রুপ বা একটি উইং গঠন করবে। কিছু সামরিক বাহিনী (ইউনাইটেড স্টেটস এয়ার ফোর্স, ইউনাইটেড স্টেটস স্পেস ফোর্স, ফ্রেঞ্চ এয়ার অ্যান্ড স্পেস ফোর্স, রয়্যাল এয়ার ফোর্স, জার্মান এয়ার ফোর্স, রয়্যাল নেদারল্যান্ডস এয়ার ফোর্স, বেলজিয়ান এয়ার কম্পোনেন্ট এবং রিপাবলিক অফ সিঙ্গাপুর এয়ার ফোর্স সহ) নন-ফ্লাইং গ্রাউন্ড ইউনিটের জন্য (স্কোয়াড্রন) শব্দটি ব্যবহার করে (যেমন রাডার স্কোয়াড্রন, মিসাইল স্কোয়াড্রন, এয়ার ডিফেন্স স্কোয়াড্রন, বিমান রক্ষণাবেক্ষণ স্কোয়াড্রন, নিরাপত্তা বাহিনীর স্কোয়াড্রন, সিভিল ইঞ্জিনিয়ারিং স্কোয়াড্রন, রেঞ্জ অপারেশন স্কোয়াড্রন, রেঞ্জ ম্যানেজমেন্ট স্কোয়াড্রন, মেডিক্যাল স্কোয়াড্রন, ওয়েদার স্কোয়াড্রন ইত্যাদি)।

## সেনা ও মেরিন

এভিয়েশন সেক্টরে সাধারণত ১২ কিংবা ১৬ কিংবা ১৮ তে এক স্কোয়াড্রন ধরা হয়।যেমন বাংলাদেশ বিমান বাহিনীতে ১৬টা বিমান এ ১ স্কোয়াড্রন।আবার ভারতে ১৮ টা বিমান এ এক স্কোয়াড্রন।হেলিকপ্টার এর ক্ষেত্রে বিশ্বের অনেক দেশই ১২ টা হেলিকপ্টার এ ১ স্কোয়াড্রন গগনা করে থাকে।

## নৌ

## আরও দেখুন

* সামরিক বিজ্ঞান
* মিলিটারি ইউনিট
# দাসো এভিয়েশন
সংক্ষিপ্ত ইউআরএল

দাসো এভিয়েশন এসএ|  |
| ধরন | সোসিয়েট অ্যানোনিমে |
| শেয়ারবাজার প্রতীক | ইউরোনেক্সট: AM CAC Mid 60 Component |
| আইএসআইএন | FR0000121725 |
| শিল্প | বায়বান্তরীক্ষ প্রতিরক্ষা মহাকাশ শিল্প |
| প্রতিষ্ঠাকাল | ১৯২৯ (1929) |
| প্রতিষ্ঠাতা | মার্সেল দাসো (born Marcel Bloch) |
| সদরদপ্তর | প্যারিস, ফ্রান্স |
| প্রধান ব্যক্তি | Éric Trappier (Chairman and CEO) Charles Edelstenne (General manager of Dassault Group) Serge Dassault (honorary chairman) |
| পণ্যসমূহ | বেসামরিক বিমান সামরিক বিমান মহাকাশ ক্রিয়াকলাপ |
| আয় |  €7.341 billion (2019) |
| সুদ ও করপূর্ব আয় |  €765 million (2019) |
| নীট আয় |  €814 million (2019) |
| মোট সম্পদ |  €16.973 billion (2018) |
| মালিক | দাসো গোষ্ঠী (৬২.১৭%) দাসো এভিয়েশন (০.৪৬%) এয়ারবাস (৯.৯৩%) অন্যরা (২৭.৪৪%) |
| কর্মীসংখ্যা | ১২,৭৫৭(২০১৯) |
| মাতৃ-প্রতিষ্ঠান | দাসো গোষ্ঠী |
| ওয়েবসাইট | www.dassault-aviation.com |

**দাসো এভিয়েশন এসএ** (ফরাসী উচ্চারণ: [daˈso]) হল সামরিক ও বাণিজ্যিক জেট প্রস্তুতকারী একটি আন্তর্জাতিক ফরাসি বিমান সংস্থা এবং দাসো গোষ্ঠীর সহায়ক সংস্থা।

এটি ১৯২৯ সালে সোসিয়েটি দেস অ্যাভায়েন্স মার্সেল ব্লচ বা "এমবি" হিসাবে মার্সেল ব্লচ প্রতিষ্ঠা করেন। দ্বিতীয় বিশ্বযুদ্ধের পরে, ডার্সেল ব্লচ সংস্থাটির নাম পরিবর্তন করে মার্সেল ড্যাসাল্ট রাখেন এবং সংস্থার নামটি ১৯৪৭ সালের ২০ জানুয়ারি এভিয়েশন মার্সেল ডাসল্ট পরিবর্তন করা হয়।

১৯৭১ সালে ডাসল্ট ব্রুগুয়েটকে অধিগ্রহণ করে, **এভিয়েশনস মার্সেল ডাসাল্ট-ব্রুগুয়েট এভিয়েশন** (এএমডি-বিএ) গঠন করে। ১৯৯০ সালে সংস্থাটির নামকরণ করা হয় দাসো এভিয়েশন।

এরিক ট্র্যাপিয়া ২০১৩ সালের ৯ই জানুয়ারি থেকে দাসো এভিয়েশন গোষ্ঠীর নেতৃত্বে রয়েছেন।

## অংশীদার

দাসো এভিয়েশন গোষ্ঠী হল একটি আন্তর্জাতিক গোষ্ঠী, যা দাসো গোষ্ঠীর বেশিরভাগ বিমান কার্যক্রমকে অন্তর্ভুক্ত করে।

* দাসো গোষ্ঠী (৬২.১৭%)
* এয়ারবাস (৯.৯৩%)
* দাসো এভিয়েশন (০.৪৬%)
* বেসরকারী বিনিয়োগকারীরা (২৭.৪৪%)

Organigramme financier du groupe Dassault Aviation
## তথ্যসূত্র

## বহিঃসংযোগ
# এনিমি অ্যাট দ্য গেটস
সংক্ষিপ্ত ইউআরএল

| এনিমি আ্যট দি গেটস |
| --- |
| সিনেমার পোস্টার |
| পরিচালক | জ্যাঁ-জ্যাকস আন্নাউদ |
| প্রযোজক | Jean-Jacques Annaud John D. Schofield |
| রচয়িতা | Jean-Jacques Annaud Alain Godard |
| উৎস | William Craig কর্তৃক  *Enemy at the Gates: The Battle for Stalingrad* |
| শ্রেষ্ঠাংশে | জুদ ল জোসেফ ফিননেস র‍্যাচেল ওয়েইসজ বব হসকিনস অ্যাড হ্যারিস রন পার্লমান |
| সুরকার | জেমস হর্নার |
| চিত্রগ্রাহক | Robert Fraisse |
| সম্পাদক | Noëlle Boisson Humphrey Dixon |
| প্রযোজনা কোম্পানি | Mandalay Pictures Repérage Films |
| পরিবেশক | প্যারামাউন্ট পিকচার্স |
| মুক্তি | ১৬ মার্চ ২০০১ (2001-03-16) |
| স্থিতিকাল | ১৩১ মিনিট |
| দেশ | ফ্রান্স জার্মানি যুক্তরাজ্য আয়ারল্যান্ড মার্কিন যুক্তরাষ্ট্র |
| ভাষা | English German Russian |
| নির্মাণব্যয় | $৬৮,০০০,০০০ |
| আয় | $৯৬,৯৭৬,২৭০ |

এনিমি আ্যট দি গেটস হচ্ছে জ্যাঁ-জ্যাকস আন্নাউদ পরিচালিত ২০০১ সালের একটি যুদ্ধের সিনেমা। সিনেমাটিতে অভিনয় করেছেন জোসেফ ফিননেস, জুদ ল, র‍্যাচেল ওয়েইসজ, বব হসকিনস এবং অ্যাড হ্যারিস। দ্বিতীয় বিশ্বযুদ্ধের সময়ে স্তালিনগ্রাদের যুদ্ধের এক ঘটনার উপর ভিত্তি করে সিনেমাটি তৈরি হয়েছে।

সিনেমাটির শিরোনাম নেয়া হয়েছে উইলিয়াম ক্রেগের ১৯৭৩ সালের বই *Enemy at the Gates: The Battle for Stalingrad* থেকে; যে বইয়ে ১৯৪২-৪৩ সালের স্তালিনগ্রাদের যুদ্ধের বিভিন্ন ঘটনার কাহিনী বর্ণিত হয়েছে। এই সিনেমাটিতে দুর্বলভাবে সোভিয়েত স্নাইপার জেইতসিভের যুদ্ধের গল্পটিকে ভিত্তি করা হয়েছে।

ভাসিলির সাহসিকতাকে দুই ঘণ্টা ১১ মিনিটে সেলুলয়েডের কোন ফিতায় যেমন ধারণ করা সম্ভব নয়, তেমনি সম্ভব নয় ২য় বিশ্বযুদ্ধের বিভীষিকা, প্রাণহানি আর সবচেয়ে বেশি ধবংস যজ্ঞের মুখোমুখি হওয়া সোভিয়েত ইউনিয়নকে ফুটিয়ে তোলা। তবুও “এনিমি আ্যট দি গেটস” চলচ্চিত্রে প্রাণহানি আর ধবংস যজ্ঞের যে টুকু চিত্র ফুটে উঠেছে তাতে গা শিউরে উঠে।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *এনিমি অ্যাট দ্য গেটস*   (ইংরেজি)
* ব্রিটিশ ফিল্ম ইনস্টিটিউট চলচ্চিত্র এবং টিভি ডেটাবেজে *Enemy at the Gates* (ইংরেজি)
* অলমুভিতে *এনিমি অ্যাট দ্য গেটস* (ইংরেজি)
* *এনিমি অ্যাট দ্য গেটস* রটেন টম্যাটোস-এ
* মেটাক্রিটিকে *এনিমি অ্যাট দ্য গেটস* (ইংরেজি)
* বক্স অফিস মোজোতে *এনিমি অ্যাট দ্য গেটস* (ইংরেজি)
* *Enemy at the Gates* Reviewed by David R. Stone, History Department, Kansas State University, published by H-War (June, 2002)
* *Idiocy at The Gates: A Foreigner Will Not Notice, a Russian Will Not Forgive* Reviewed by Valeri Potapov
# মেডুলা অবলংগাটা

| *মেডুলা অবলংগাটা* |
| --- |
| মেডুলা অবলংগাটা *বেগুনি* রংয়ে নির্দেশিত যা ব্রেইনস্টেমের অংশ (*রঙিন*) |
| মেডুলা অবলংগাটার বিভিন্ন অংশ |
| বিস্তারিত |
| যার অংশ | ব্রেইনস্টেম |
| শনাক্তকারী |
| লাতিন | *medulla oblongata, myelencephalon* |
| মে-এসএইচ | D008526 |
| নিউরোনেমস | 698 |
| নিউরোলেক্স আইডি | birnlex\_957 |
| টিএ৯৮ | A14.1.03.003 |
| টিএ২ | 5983 |
| এফএমএ | FMA:62004 |
| স্নায়ুতন্ত্রের শারীরস্থান পরিভাষা |

**মেডুলা অবলংগাটা** বা মেডুলা হচ্ছে কাণ্ড আকৃতির একটি কাঠামো যা মস্তিষ্কের ব্রেইনস্টেমের একটি অংশ। এটির অবস্থান লঘুমস্তিষ্কের বাইরে কিন্তু নিচের দিকে। এটি কোণাকৃতির স্নায়ুকোষ সংবলিত একটি অংশ যা বমি করা থেকে হাঁচি দেওয়া পর্যন্ত শরীরের স্বয়ংক্রিয় কাজকর্মের জন্য নিযুক্ত। মেডুলা হৃৎপিণ্ড, শ্বসন, বমি ও ভেসোমোটর কার্যক্রমের কেন্দ্র বা মূল চালিকাশক্তি যার কারণে এটি শ্বাস-প্রশ্বাস, হৃদ স্পন্দন, এবং রক্তচাপ, ঘুমচক্রের মতো শরীরের স্বয়ংক্রিয় কার্যক্রম নিয়ন্ত্রণের কাজ করে।

ভ্রূণের বিকাশের সময় মাইএলেনসেফ্যালন থেকে মেডুলা অবলংগাটার বিকাশ ঘটে। মাইএলেনসেফ্যালন হচ্ছে একটি সেকেন্ডারি ভেসিকল যা রম্বেনসেফ্যালন যখন পরিপক্কতা লাভ করে তখন সৃষ্টি হয়। এটিকে পশ্চাৎমস্তিষ্ক হিসেবেও অভিহিত করা হয়।

প্রাচীন পরিভাষায় মেডুলা অবলংগাটাকে বাল্ব হিসেবেও অভিহিত করা হয়। এজন্য আধুনিক চিকিৎসাবিজ্ঞানে বালবার হিসেবে মেডুলা অবলংগাটা সংশ্লিষ্ট বিভিন্ন পরিভাষায় এই শব্দের ব্যবহার রয়ে গেছে (যেমন বালবার প্লেসি ব্যাধি)। বিশেষ করে মেডুলা অবলংগাটা সংশ্লিষ্ট বিভিন্ন চিকিৎসীয় অবস্থা বা ব্যাধির ক্ষেত্রে বালবার শব্দটি ব্যবহৃত হয়। মেডুলা অবলংগাটার সাথে যুক্ত বিভিন্ন স্নায়ু ও স্নায়ু নালীকে নির্দেশ করতেও এই পরিভাষা ব্যবহৃত হয় এবং সেই সাথে জিহ্বা, গলবিল এবং ল্যারিক্সের মতো স্নায়ু পেশীগুলির পারিভাষিক নামকরণেও এর ব্যবহার রয়েছে।

## তথ্যসূত্র

## বহিঃসংযোগ

* রঞ্জিত মস্তিষ্কের প্রস্থচ্ছেদ চিত্র যা \"medulla\" অন্তর্ভুক্ত করে BrainMaps প্রকল্পে
# মোম
সংক্ষিপ্ত ইউআরএল

সেটিল প্যালমিট, একটি আদর্শ মোম এসটার
প্যাটার্নযুক্ত ধাতব রোলারগুলির মধ্যে মোমের চাপ দিয়ে তৈরি বাণিজ্যিক মধুচক্র তৈরি
**মোম** হলো বিবিধ শ্রেণির জৈব যৌগ। সাধারণ তাপমাত্রায় নমনীয় কঠিন পদার্থ। এটি বিভিন্ন চর্বি, তেল, জৈব দ্রাবক যেমন হেক্সেন অথবা টলুইনে দ্রবীভূত হয়। মোম উচ্চতর জৈব যৌগ অ্যালকেন এবং লিপিড শ্রেণির অন্তর্ভুক্ত। এদের গলনাঙ্ক সাধারণত ৪০ ডিগ্রি সেলসিয়াস (১০৪° ফারেনহাইট) এর উপরে হয়ে থাকে। মোম জলে অদ্রবণীয় কিন্তু জৈব দ্রাবকে দ্রবণীয়। বিভিন্ন ধরনের প্রাকৃতিক মোম উদ্ভিদ এবং প্রাণী দ্বারা উৎপাদিত হয়। তবে কৃত্রিম মোম পেট্রোলিয়াম থেকে পাওয়া যায়।

## রসায়ন

মোমগুলি হ'ল জৈব যৌগ, হাইড্রোকার্বন যা চরিত্রগতভাবে দীর্ঘ আলিফ্যাটিক অ্যালকাইল শৃঙ্খলগুলি নিয়ে গঠিত, যদিও সুগন্ধযুক্ত যৌগগুলিও উপস্থিত থাকতে পারে। প্রাকৃতিক মোমগুলিতে অসম্পৃক্ত বন্ধন থাকতে পারে এবং বিভিন্ন ফাংশাল গ্র‌ুপ যেমন ফ্যাটি অ্যাসিড, প্রাথমিক এবং গৌণ অ্যালকোহলসমূহ, কিটোন যৌগ, অ্যালডিহাইড যৌগ এবং ফ্যাটি অ্যাসিড এস্টার অন্তর্ভুক্ত থাকতে পারে। কৃত্রিম মোমগুলি প্রায়শই লম্বা-শৃঙ্খলযুক্ত আলিফ্যাটিক হাইড্রোকার্বন (অ্যালকেন বা প্যারাফিন) এর সমগোত্রীয় শ্রেণি নিয়ে গঠিত যাতে কোনো ফাংশাল গ্র‌ুপ নেই।

## ব্যবহার

বিভিন্ন শিল্পে মোম ব্যবহৃত হয়। বিভিন্ন জটিল উপাদানও মোম থাকে। অনেক শিল্পে প্রলেপ দেয়ার উপাদান হিসাবে মোম ব্যবহার করা হয়।

### অন্যান্য ব্যবহার

## নির্দিষ্ট উদাহরণ

১.মৌমাছির চাক

২.উদ্ভিদ ও পতঙ্গ দেহের কাইটিন

## তথ্যসূত্র

## বহিঃসংযোগ

* Waxes  ওয়েব্যাক মেশিনে আর্কাইভকৃত ২ ডিসেম্বর ২০১৬ তারিখে
# দুর্গপ্রাকার
সংক্ষিপ্ত ইউআরএল

১৯৩৫ সালে মেডেন কাসল।  লৌহযুগ পাহারী দুর্গ প্রথম নির্মিত ৬০০ খ্রিস্টপূর্বে।
**দুর্গপ্রাকার** ফৌজদারি সামরিক নির্মাণ, বা ভবন যা যুদ্ধের সময় কোন অঞ্চলের প্রতিরক্ষার জন্য নকশা করা এবং যুদ্ধশান্তির সময় রাজ্যে সুরক্ষা মজবুত করার জন্য ব্যবহৃত হয়। হাজার হাজার বছর ধরে, মানুষের ক্রমবর্ধমান জটিল নকশাগুলির মধ্যে সুরক্ষামূলক কাজগুলি তৈরি করেছে।  ল্যাটিন fortis ("শক্তিশালী") এবং facere ("করা") শব্দটি থেকে উদ্ভূত হয়।

প্রাচীন ঐতিহাসিক কাল থেকে আধুনিক সময়ে, প্রায়ই কোন বহিরাক্রমণ এবং আগ্রাসনের চিরস্থায়ী বিশ্বে, শহরের টিকে থাকার জন্য প্রতিরক্ষামূলক প্রাচীর প্রায়ই প্রয়োজন হয়। সিন্ধু সভ্যতার কিছু জনবসতি, হল প্রথম ছোট শহর, যেগুলিতে দুর্গপ্রাকার করা হয়। প্রাচীন গ্রীসে,  মাইসিনের প্রাচীন স্থানের মত (তার 'সাইক্লোপিয়ান' দেয়ালের বিশাল পাথরের ব্লকের জন্য বিখ্যাত), মাইসিনিয়ান গ্রিসে বড় পাথরের দেয়াল তৈরি করা হয়েছিল। একটি গ্রিক ফ্রৌরিয়ান, সেনাছাউনি হিসাবে ব্যবহৃত দুর্গপ্রাকার ভবনগুলি, রোমান castellum বা ইংরেজি দুর্গের সমতুল্য। এই নির্মাণ মূলত রাজ্যের বিপদ হতে পারে এমন নির্দিষ্ট রাস্তা, গিরিপথগুলি এবং জমি পাহারা দেওয়ার জন্য একটি প্রহরা মিনারের উদ্দেশ্যে ব্যবহৃত। প্রকৃত দুর্গ থেকে ছোট হলেও এগুলি সীমান্তে নজরদারি ও একটি প্রকৃত দৃঢ় অবস্থান বজায় রাখার পরিবর্তে সীমান্ত রক্ষী হিসেবে কাজ করে।

কনস্টান্টিনোপলেতে রোমানদের থিওডোসিয়ান প্রাচীরের পরিকল্পনা। প্রাচীরটি কামান-আবদ্ধ পাথর ব্যবহার করে নির্মিত, যেটি সাধারণভাবে রোমান শহরগুলোকে সুরক্ষিত করার জন্য ব্যবহৃত উপাদান।
রোমানরা তাদের শহরগুলোকে কামানে ঘেরা পাথরের দেয়ালের সাথে দৃঢ় করে তুলেছিল। এইগুলির মধ্যে সবচেয়ে বিখ্যাত, রোমের অন্যত্র আংশিক অবশিষ্টাংশ সহ যার বেশিটি আজো বিদ্যমান, অরলিয়ান প্রাচীর এবং কনস্টান্টিনোপল এর থিওডোসিয়ান প্রাচীরসমূহ। এইগুলি বেশিরভাগই শহরের প্রবেশদ্বার, যেমন ট্রায়ারের পোর্টা নিগ্রা অথবা লিন্কন এ নিউপোর্ট আর্ক। হাড্রিয়ানের প্রাচীর ১২২ খ্রিস্টাব্দে রোমান সম্রাট হাদ্রেনের (৭৬-১৩৮ খ্রিস্টাব্দ) একটি ভ্রমণের পরে, রোমান সাম্রাজ্যের দ্বারা নির্মিত হয়েছিল, বর্তমানে যার প্রস্থ জুড়ে উত্তর ইংল্যান্ড।

### ভারত

ভারতে অন্য যে কোনও দেশের তুলনায় অনেক বেশি দুর্গ রয়েছে, যেগুলি সর্বশেষ প্রস্তর যুগ এবং ব্রিটিশ রাজের মধ্যবর্তী সময়ে নির্মিত হয়েছিল। "দুর্গ" শব্দটি ভারতের সকল প্রাচীন দুর্গগুলির জন্য ব্যবহৃত হয়। ভারত বর্তমানে ১৮০ টিরও বেশি দুর্গ রয়েছে, যার মধ্যে ৭০ টিরও বেশি দুর্গগুলির মালিকানা রয়েছে মহারাষ্ট্র রাজ্যের, যেগুলি দুর্গ্‌ নামেও পরিচিত, তাদের বেশিরভাগই মারাঠা রাষ্ট্রের প্রতিষ্ঠাতা শিবাজী দ্বারা নির্মিত। ভারতে বড় বড় দুর্গগুলি বেশিরভাগ উত্তর ভারতে। সবচেয়ে উল্লেখযোগ্য দুর্গগুলি হল দিল্লিতে লাল কেল্লা, আগ্রার লাল কেল্লা, রাজস্থানের চিতোর ফোর্ট এবং মেহেরানগড় দুর্গ, রণথম্বোর দুর্গ এবং মধ্য প্রদেশের গোয়ালিয়র ফোর্ট।

## আরো দেখুন

* সীমান্ত বেড়া
* Castra
* Cavin
* সিটাডেল
* উপকূলীয় দুর্গপ্রাকার
* প্রতিরক্ষামূলক প্রাচীর
* হেসকো বাস্টান
* কুরুয়া, একটি জাপানি দুর্গ প্রাচীর
* দুর্গপ্রাকারগুলির তালিকা
* দুর্গগুলির তালিকা
* সেনাবাহিনীর ঘাঁটি

## নোটস

## তথ্যসূত্র

* এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Fortification and Siegecraft"। *ব্রিটিশ বিশ্বকোষ*। খণ্ড ১০ (১১তম সংস্করণ)। কেমব্রিজ ইউনিভার্সিটি প্রেস। পৃ. ৬৭৯–৭২৫। `{{বিশ্বকোষ উদ্ধৃতি}}`: অবৈধ `|ref=harv` (সাহায্য)
# সাম্যবাদী বিপ্লব
সংক্ষিপ্ত ইউআরএল

**সাম্যবাদী বিপ্লব** বা **কমিউনিস্ট বিপ্লব** (ইংরেজি: Communist revolution) হলো মার্কসবাদী ধারণার দ্বারা অনুপ্রাণিত একটি "প্রলেতারীয় বিপ্লব", যার লক্ষ্য এবং উদ্দেশ্য হলো প্রচলিত পুঁজিবাদী ব্যবস্থার অবসান ঘটিয়ে কমিউনিজম এবং সমাজতন্ত্র (অর্থাৎ রাষ্ট্রনিয়ন্ত্রিত উৎপাদন ব্যবস্থা) প্রতিষ্ঠা করা। মার্কসবাদী বিশ্বাস অনুসারে সমগ্র বিশ্বের শ্রমিকশ্রেণিকে একত্রিত হয়ে নিজেদের পুঁজিবাদী শোষণের হাত থেকে মুক্ত করতে হবে যাতে শ্রমিকশ্রেণির দ্বারা পরিচালিত একটি বিশ্ব গড়ে তোলা সম্ভব হয়।

লেনিনবাদ এই যুক্তি দেখায় যে, সাম্যবাদের প্রলেতারীয় চরিত্রের আত্মপ্রকাশ ঘটেছে কমিউনিস্ট পার্টি গড়ার মধ্যে। এই কমিউনিস্ট পার্টি বৈজ্ঞানিক সমাজতন্ত্রের সংগে স্বতঃস্ফূর্ত শ্রমিক আন্দোলনের মিলন ঘটিয়েছে। মার্কসবাদ-লেনিনবাদ সমাজবিপ্লবের ধরনগুলো চিহ্নিত করেছে এবং দেখিয়েছে যে প্রলেতারিয়েতের ভ্যানগার্ড পার্টি দ্বারা পরিচালিত কমিউনিস্ট বিপ্লব বস্তুত সর্বোচ্চ ধরনের সমাজবিপ্লব এবং পূর্বোক্ত সকল বিপ্লব থেকে মূলগতভাবে পৃথক। এই বিপ্লব হচ্ছে চিরাচরিত সম্পত্তি সম্পর্কের সংগে একেবারে আমূল বিচ্ছেদ।

## ইতিহাসে সংঘটিত কমিউনিস্ট বিপ্লবসমূহ

## তথ্যসূত্র
# গুহা
সংক্ষিপ্ত ইউআরএল

পোলান্ডের মিলনা-ওকনো গুহা
**গুহা** হল প্রাকৃতিকভাবে নির্মিত ভূগর্ভস্থিত ফাঁপা অংশবিশেষ। *স্পেলিওলজি* বা 'গুহাবিদ্যা' অনুসারে কোনও ভূ-অভ্যন্তরস্থিত পাথরনির্মিত প্রাকৃতিক ফাঁপা অংশ যদি অন্তত মানুষের প্রবেশের উপযুক্ত বড় হয়, তবেই তাকে গুহা বলা হয়ে থাকে। স্বাভাবিকভাবেই গুহাবিদ্যা অনুযায়ী গুহার এই সংজ্ঞা গুহা বলতে সাধারণভাবে আমরা যা বুঝে থাকি, তার থেকে কিছুটা হলেও আলাদা। বাংলা ভাষায় 'গুহা' শব্দটির দ্বারা আমরা এই 'গুহাবিদ্যা' প্রদত্ত সংজ্ঞা অনুযায়ী গুহাগুলি ছাড়াও সাধারণ অর্থে আরও অনেক ধরনের অপেক্ষাকৃত ছোট গুহা, পাথুরে আশ্রয়স্থল, গ্রোটো, কৃত্রিম বা মনুষ্যনির্মিত গুহা, সামুদ্রিক বা সমুদ্রনির্মিত গুহাকেও বুঝে থাকি।

## তথ্যসূত্র